Greqia para rrezikut të daljes nga Euro
Pas muajsh negociatash të dështuara, duket se Greqia do të vendosë për fatin e ekonomisë së saj brenda ose jashtë Euros
Në bankomate në gjithë Athinën, njerëzit rrinë në radhë të gjata për të tërhequr para. Dyert e bankave do të mbeten të mbyllura për gjithë javën Kontrolli i kapitalit ishte i pashmangshëm pasi Banka Qendrore Evropiane vendosi të ndërpresë mbështetjen jetike me cash për bankat greke, thotë ekonomisti Ioannis Kokkoris i Universitetit Mbretëresha Mary të Londrës: Bisedimet për një marrëveshje të re për ta zgjeruar paketën e shpëtimit prej 240 miliardë Eurosh, u ndërprenë të shtunën pasi kryeministri grek Alexis Tsipras shpalli një referendum për më 5 korrik lidhur me propozimet e Bashkimit Evropian. Qeveria greke po u bën thirrje qytetarëve që ta mbështesin qëndrimin e saj dhe të votojnë kundër: Por Presidenti i Komisionit Evropian Jean-Claude Juncker tha se bëhej fjalë për një votimi për anëtarësinë në Bashkimin Evropian: Sondazhet paraprake tregojnë se një shumicë e vogël është në favor të marrëveshjes ofruar nga BE. Zoti Kokkoris thotë se ditët në vazhdim kanë rëndësi jetike: Grekët duhet të zgjedhin mes masave të mëtejshme shtrënguese për një kohë të pacaktuar dhe të papriturës së daljes nga Eurozona, thotë profesor Dionyssis Dimitrakopoulos: Kostoja e huamarrjes është rritur ditët e fundit edhe për ekonomi të tjera me borxhe në Evropë, përfshirë Spanjën, Portugalinë dhe Italinë Analistët thonë se rreziku i ndikimit tek vendet e tjera, është më i vogël se në vitet e kaluara. Sekretari amerikan i Thesarit Jack Lew i ka kërkuar Greqisë dhe kreditorëve të saj që të arrijnë një marrëveshje më të gjerë dhe t’i finalizojnë hollësitë më vonë.